Fyrilestur um forfylgd kristin í Miðeystri Leygardagur, 19 Apríl 2014 10: 30 verður í Norðurlandahúsinum sunnudagin 27. Apríl kl. 16. Kostnaður: 165 kr. Fyri lesandi: 120 kr. Atgongumerki fáast á www. nlh. fo og í NLH Tann sonevndi arabiski uppreisturin er vorðin ein sonn marra fyri mong kristin, sum rýma í hópatali úr arabiska heiminum. Í Norðurlandahúsin sunnudagin 27. apríl fer Klaus Wivel, journalistur og korrespondentur á donsku Weekendavísini, at greiða frá nýggju bókini“ Den sidste nadver–en rejse blandt de efterladte kristne i den arabiske verden”. Í mong ár hava tey kristnu verið umleið 10 prosent av tí samlaða fólkatalinum í arabiska heiminum. Í dag eru umleið fýra prosent eftir. Tey rýma undan forfylging, diskriminatión, álopum og hóttanum, og fyri mong kristin hevur tann sonevndi arabiski uppreisturin, sum byrjaði á vári í 2011, einans verra um støðuna. Amnesty International, Angela Merkel, tíðarritið Newsweek og aðrar globalar røddir hava seinastu mánaðirnar rópt varskó. Í vesturheiminum verða tey sædd sum arabarar og fáa lítla og onga hjálp. Heima í Miðeystri verða tey sædd sum kristin, sum hoyra heima í vesturheiminum. Tey gerast tí offur í einum størri stríði millum vesturheimin og muslimska heimin. Einum stríði, sum ikki er teirra. Seinastu árini hevur Klaus Wivel, sum er rithøvundur, journalistur og korrespondentur á donsku Weekendavísini, ferðast millum tey kristnu í Miðeystri og skjalfest teirra lagnur. Í Gaza-geiranum, á Vestara áarbakka, í Libanon, Egyptalandi og Irak hevur hann tosað við kvinnur og menn, gomul og ung, prestar og aktivistar, sum øll hava rindað kostnaðin fyri at hoyra til ein minniluta, og sum øll hava ein felags ótta fyri at vera noydd til at rýma. “ Vit skulu ikki hjálpa teimum kristnu í miðeystri, tí tey eru kristin, men tí tey eru menniskju”, sigur Klaus Wivel, sum í løtuni er USA-korrespondentur fyri Weekendavísina og býr í New York. Bókin“ Den sidste nadver–en rejse blandt de efterladte kristne i den arabiske verden”, kom út á heysti í 2013 og hevur elvt til nógv kjak (sí brot úr ummælum niðast). Høvundurin hevur funnist hvassliga at bæði politikarum og miðeystur-serfrøðingum, og 27. februar var opið samráð í uttanríkispolitisku nevndini í danska fólkatinginum um spurningin. Men hví fór Wivel í holt við sína ferð ígjøgnum Miðeystur? Hvat er endamálið við bókini? Hví skriva eina bók um forfylgd kristin, tá so nógvir aðrir bólkar eisini verða forfylgdir? Kann Wivel gerast eitt hent amboð hjá politiskum kreftum, sum stríðast ímóti muslimum í vesturheiminum? Heini í Skorini skipar fyri tiltakinum, sum verður í Norðurlandahúsinum sunnudagin 27. Apríl kl. 16, og eftir framløguna verður høvi at seta spurningar. Soleiðis skrivaðu bløðini um“ Den sidste nadver” eftir Klaus Wivel: Berlingske Tidende:“ Tankevækkende og til tider gruopvækkende skildring af virkeligheden for forfulgte kristne.” Politiken:“ Forfærdende og intense beretninger om gru og afmægtig hævngerrighed, sekterisk vold, afbrænding af kirker og fordrivelse af kristne.” Information:“ En velskrevet og højst læseværdig bog.” Sydsvenska Dagbladet:” En viktig bok om de kristnas utsatta situation.” Jyllandsposten:“ Oplysende, oprørende og veldokumenteret læsning.” Kristeligt Dagblad:“ En glimrende og stærkt deprimerende reportagebog om de kristnes kvaler i Mellemøsten.” Grøvin er tóm–Hann livir! Hósdagur, 10 Apríl 2014 19: 11 So eru páskirnar í hondum. Hátíðin, tá vit minnast okkara Frelsara, sum gav sítt lív fyri okkum. Hann sum varð særdur fyri brot okkara, soraður fyri misgerðir okkara, straffin varð løgt á hann, fyri at vit skuldu hava frið, og við sárum hansara eru vit grødd. Ein gáva so stór sum er givin okkum. Men prísaður verið Gud, Jesus varð ikki verandi á krossinum ella í grøvini, men hann reis upp aftur, sum hann hevði sagt, triðja dagin. Alt tað, sum Skriftirnar høvdu talað um, hendi, júst sum sagt varð. Netverksbønarmøti Mánakvøldið 14. apríl er netverksbønarmøti í Fríkirkjuni við Gjónna í Miðvági kl. 19.00. Páskastevna í Oasuni Í ár verður páskastevnan í Oasuni. Høvuðstalarar verða Rachel og Gordon Hickson. Langafríggjadag kl. 10.00 er tað Filadelfia, sum leiðir lovsongin í Oasuni. Les meira um møtini á www. oasan. fo Vit stuðla upp um møtini í Oasuni, men páskamorgun hava vit tó okkara morgunmøti í Filadelfia kl. 11.00, har Tummas Jacobsen talar. Felagskirkjulig gudstænasta Týsdagin 22. apríl kl. 19.30 er árliga felagskirkjuliga gudstænastan. Hetta er 9. árið á rað og hesa ferð verður hon í Frelsunarherinum. Talari í ár er Tummas Jacobsen, Frelsunarherurin luttekur við sangi og hornorkestri, Evangeliihúsið, Oasan og Kirkjan í Hoyvík luttaka við sangi, umframt at Kirkjan í Hoyvík og Oasan luttaka við persónligum vitnisburði. Katólska kirkjan luttekur við bøn og signing. Derhard prestur leiðir fundin. Seminar leygardagin 5. apríl kl. 10-15 Leygardagin 5. apríl kl. 10-15 verður seminar í Filadelfia í Havn, har Fríðtór Debes fer at undirvísa um forbønartænastuna og tað at liva sum ein forbiðjari fyri landi og fólki. Seminarið er býtt upp í 4 partar, har høvi eisini er at fáa kaffi og ábit. Kostnaðurin er kr. 50/-fyri hvønn. Ikki er neyðugt at tekna seg. Hetta er fjórða seminarið í vár. Eitt er so eftir, tað árliga Ísrael-seminarið, ið verður leygardagin 17. mai í samband við, at Ísrael gerst 66 ár. Vit liva í eini tíð, har tað ongantíð hevur verið so stórur tørvur á FORBIÐJARUM fyri landi og fólki sum júst ídag. Eitt ættarlið, ið kendi til at biðja og liva í bøn, er í ferð við at fara. Eitt nýtt ættarlið veksur upp, ið lítið og einki kennir til hesa stóru tænastu. Gud ynskir at reisa upp eitt ættarlið av trúgvandi kvinnum og monnum, ið vilja eins og gomlu profetarnir standa á varðhaldi landinum til verju og varnar. Øll trúgvandi eru kallaði at biðja og liva eitt dagligt lív í bøn. Men har er ein síða, ið ikki altíð verður so nógv tosað um, og er tað forbønartænastan–henda tænastan, har kvinnur og menn í øllum aldri kunnu gera eitt veldugt verk saman við Heilaga Andanum, til stóra signing fyri land og fólk. Land okkara hevur brúk fyri veking! Hvussu stóran týdning henda tænasta í veruleikanum hevur–sæst eina best við at hyggja at Jesu tænastu í dag sum høvuðsprestur og forbiðjari. Í veruleikanum hevur Jesus staðið í forbøn fyri okkum í 2000 ár. Hetta er sera nógv, tá hugsað verður um, at tíðin Hann virkaði her niðri einans var góð 3 ár. Hetta átti at víst okkum, hvussu stóran dent Hann leggur á forbøn. Besti parturin við hesi tænastu er, at øll–óansæð aldur og kyn kunnu luttaka og gera mun, har tú livir og býrt. Ikki minst talar Harrin til øll tey 67 + ið eru meira ella minni leys av arbeiðsmarknaðinum og sum dagliga kunnu gera ein stóran mun. Verð tú ein, ið ynskir at teljast við. Gud hevur eitt stórt bønar-ævintýr fyri øll tey, ið ynskja nakað meira. Kom inn í ALT tað, ið tú kanska ikki náddi, meðan tú vart yngri, men sum tú nú hevur møguleika til–gjøgnum tínar bønir og forbønir. Ein sera spennandi heimur liggur opin fyri øllum trúgvandi, ið ynskja og vilja gera brúk av hesum møguleika at gera mun! Syndin marsjerar við fullum seglum inn í samfelag okkara, ja, enntá langt inn í samkomurnar og fáar eru røddirnar, ið tala at, har neyðugt er at tala at, út frá Orði Guds. Ynskir tú, at vita meira um hesa sera týdningarmiklu tænastu, ja, so ert tú vælkomin í Filadelfia leygardagin 5. apríl kl. 10.